stanford-oval/wikipedia huggingface dataset:
Ylioppilaskoe
Kokeiden järjestäminen

Ylioppilaskokeet järjestetään kahdesti vuodessa. Molemmilla kerroilla kuullunymmärtämiskokeille varataan kolme päivää. Kirjallisille kokeille päiviä oli syksyn 2006 kokeisiin asti kymmenen. Äidinkielen kokeen muutoksen myötä määrä väheni yhdeksään. Yksikään kokelas ei kuitenkaan voi osallistua kokeisiin näinä kaikkina päivinä. Vaikka hän kirjoittaisi samalla tutkintokerralla kaksi reaaliainetta, matematiikan, pitkän kielen, lyhyen kielen ja toisen kotimaisen kielen, hänen on silti valittava äidinkielekseen joko suomi, ruotsi tai saame. Koska saame äidinkielenä kirjoitetaan eri päivänä kuin suomi ja ruotsi, jää kokelaalle väkisinkin vähintään toisen kokeen päivä vapaaksi.
Kuullunymmärtämiskokeet sijoittuvat perättäisille maanantaille, tiistaille ja keskiviikolle. Syksyn kuullunymmärtämiskokeet ovat olleet syyskuun alkupuolella ja kevään kokeet helmikuun alkupuolella. Kirjalliset kokeet taas on järjestetty maanantaisin, keskiviikkoisin ja perjantaisin, syksyllä syyskuun loppupuolelta lokakuun alkupuolelle ja keväällä maaliskuussa.
Kirjalliset kokeet järjestetään yleensä koulujen liikunta- ja juhlasaleissa tai suurissa luokissa.
Työskentelyä seuraavat valvojat, joita tulee olla kokelasmäärästä riippuen seuraavan taulukon mukaisesti:
| Kokelaiden määrä | Valvojien määrä vähintään |
| --- | --- |
1
2–25: 2
26–40: 2–3
41–60: 3–4
61–80: 3–5
81–100: 4–6
Ylioppilastutkintolautakunta antaa muutenkin tarkat ohjeet ylioppilaskokeiden järjestämisestä. Määräyksiä ja ohjeistuksia annetaan muun muassa kokeen tekemiseen käytettyjä kyniä, eväspakkauksia ja paikkojen jakamista koskien.
Kokeisiin valmistautuminen > Ennen koetta

Ennen koetta abiturientit valmistautuvat kokeeseen lukioissaan lukion opetussuunnitelman mukaisesti. Jotkin opiskelijat päätyvät käymään maksullisilla valmennuskursseilla lukio-opintojensa lisäksi.
Kokeisiin valmistautumista varten on olemassa mm. Ylen tarjoama Abitreenit-palvelu, jonka suorissa lähetyksissä abiturientit voivat esittää kysymyksiä kyseisen kokeen aineopettajille sekä ylioppilaskoetta viimekädessä arivoiville Ylioppilastutkintolautakunnan sensoreille.
Kokeisiin valmistautuminen > Koetilaisuus

Nykyisin ylioppilailta vaaditaan koesalissa oman kannettavan tietokoneen käyttöä, sekä henkilöllisyystodistusta. Useat kokeista vaativat myös kuulokkeita.
Tupla P ja Dopermannit

| Tupla P ja Dopermannit Are |
| --- | --- | --- |

EP-levyn tiedot
 Julkaistu: 2016
 Tuottaja(t): Ruuben
 Tyylilaji: rap
 Kesto: 11.46
Aren muut julkaisut
| Raaka ja leikkaamaton 2015 | Tupla P ja Dopermannit 2016 | Promonauha / Aina valveilla 2018 |
Tupla P ja Dopermannit on suomalaisen rap-artisti Aren vuonna 2016 julkaistu EP. Levyn tuottajana toimi Ruuben.
Kappaleet

Ihan mihin vaan – 3.50
Tupla P & Dopermannit – 3.58
Pesen pyykkii – 3.58
Kongonsarvinokka

| Kongonsarvinokka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sarvinokkalinnut Bucerotiformes
Heimo::  Sarvinokat Bucerotidae
Suku::  Afrikansarvinokat Bycanistes
Laji::  albotibialis
Kaksiosainen nimi
 Bycanistes albotibialis  (Cabanis & Reichenow, 1877) 
Synonyymit
 Buceros albotibialis Cabanis & Reichenow, 1877)  Bycanistes cylindricus albotibialis (Cabanis & Reichenow, 1877) 
Katso myös
   Kongonsarvinokka Wikispeciesissä   Kongonsarvinokka Commonsissa 
Infobox OKNimi-testi OKIUCN-testi OK: 
Kongonsarvinokka (Bycanistes albotibialis) on sarvinokkien heimoon kuuluva lintulaji. Sitä tavataan Afrikan kosteissa metsissä Beninistä Angolaan ja Ugandaan. IUCN luokittelee lajin elinvoimaiseksi.
Troy Loney

| Troy Loney> Henkilötiedot |
| --- | --- |
Syntynyt: 21. syyskuuta 1963 (ikä 61) Bow Island, Alberta, Kanada
Kansalaisuus:   Kanada
Jääkiekkoilija
Pelipaikka:  VLH
Pituus:  191 cm
Paino:  98 kg
Pelaajaura
Pääsarjaura:  1983–1995
Aik. seurat:  Pittsburgh Penguins   Mighty Ducks of Anaheim   New York Rangers   New York Islanders
NHL-varaus:  52. varaus, 1982 Pittsburgh Penguins
Troy Loney (21. syyskuuta 1963 Bow Island, Alberta, Kanada) on entinen kanadalainen jääkiekkoilija.
Ura

Loney oli kaksi kertaa mukana voittamassa Stanley Cupia vuosina 1991 ja 1992 Pittsburgh Penguinsin paidassa. Hän siirtyi kaudeksi 1993–1994 Anaheim Ducksiin, jossa hänet nimettiin heti joukkueen kapteeniksi. Hän jäi seuraavan työsulun vuoksi lyhyen seuraavan kauden jälkeen eläkkeelle pelattuaan molemmissa New Yorkin joukkueiden Rangersin ja Islandersin paidassa. Yhteensä hän pelasi uransa aikana NHL:ssä 624 ottelua, joissa teki 87 maalia ja yhteensä 197 pistettä. Hän istui jäähyllä 1091 rangaistusminuutin verran.
Tilastot

Käännös suomeksi
Kongontikkanen

| Kongontikkanen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Täpläotsatikkaset Chloropicus
Laji::  xantholophus
Kaksiosainen nimi
 Chloropicus xantholophus  (Hargitt, 1883) 
Synonyymit
 Dendropicos xantholophus 
Katso myös
   Kongontikkanen Wikispeciesissä  
Infobox OKNimi-testi OKIUCN-testi OK: 
Kongontikkanen (Chloropicus xantholophus) on keskiafrikkalainen tikka. Sen esiintymisalue ulottuu Kamerunin lounaisosista Sudaniin, Ugandaan ja läntiseen Keniaan, sekä etelässä Angolaan ja Zaireen. Edward Hargitt kuvaili lajin holotyypin Gabonista vuonna 1883.
Konstantinuksen pylväs

Pylväs alkuperäisessä asussa. Huipulla oli Konstantinus Apolloksi esitettynä.
Pylväs nykyisessä asussaan.
Konstantinuksen pylväs (turk. Çemberlitaş sütunu) on nykyisessä Istanbulissa sijaitseva roomalaisaikainen muistopylväs. Se on nykyiseltä korkeudeltaan 35-metrinen, mutta sen on arveltu alun perin olleen 37 metriä korkea tai korkeampi. Pylväs on pystytetty keisari Konstantinus Suuren käskystä vuonna 330 jaa. sen kunniaksi, että maan pääkaupunki siirrettiin Konstantinopoliin eli uuteen Roomaan. Aikoinaan se oli pronssipintainen pylväs, jonka huipulla oli Konstantinuksen patsas. Pylväs sijaitsee Çemberlitaş-aukiolla, joka Bysantin aikana oli Konstantinuksen forum.
Pylväs on vahingoittunut aikojen kuluessa. Vuonna 1106 raivonnut myrsky pudotti pylvään päällä olleen patsaan. Ristiretkeläiset repivät pylvään pronssiosat irti Konstantinopolin ryöstön aikana vuonna 1204. Pylväs mustui kauttaaltaan vuoden 1779 maanjäristyksen ja sen aiheuttamien tulipalojen takia. Pylväs kuuluu Unescon maailmanperintöluetteloon.
Aiheesta muualla

Kuvia tai muita tiedostoja aiheesta Konstantinuksen pylväs Wikimedia Commonsissa
Historic Areas of Istanbul. Unesco. (englanniksi)
TrackMania United

| TrackMania United |
| --- | --- |

Kehittäjä:  Nadeo
Julkaisija:  Focus Home Interactive
Ohjaaja:  Florent Castelnérac
Lajityyppi:  ajopeli
Pelimuoto:  moninpeli
Alusta:  Microsoft Windows
Lisää peliartikkeleitaVideopelien teemasivulla
TrackMania United on TrackMania -pelisarjan neljäs osa. Pelin tekijä on Nadeo. Se yhdistää kaikki TrackMania pelit ja tuo Stadium, Snow, Rally ja Desert alueille uusia rataosia. TrackManian tarkoituksena on saada miljoonat pelaajat ruudun ääreen pelaamaan TrackManian suosittua verkkopeliä. TrackMania United sisältää myös sisäisen viestintäjärjestelmän, jonka avulla pystyy lähettämään kaverille viestejä. "Copperit" ovat TrackManian rahayksikkö. Niillä voi ostaa mm. pelaajien tekemiä autoja, ratoja, musiikkia ja avatareja.
Autojen lisääminen

TrackMania Unitediin voi lisätä omia autoja, tuomalla ne peliin pelin kääntäjän avulla. "Tekstuurien" täytyy olla malleissa Direct Draw Surface DXT5 -muodossa. Peli tukee Stadium-ympäristössä rajattoman tarkkoja malleja. On kuitenkin suositeltavaa pitää mallin tarkkuus kohtuullisissa rajoissa lähetettävän tiedoston koon ja pelin sujuvuuden takia.
Käännökset

TrackMania-pelisarjoja on käännetty useille eri kielille. Pelin suomenkielinen kielipaketti on ladattavissa osoitteesta http://www.kajouni/dload/trackmania/.
Kongonriikinkukko

| Kongonriikinkukko |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Aitokanat Phasianidae
Suku::  Afropavo  Chapin, 1936
Laji::  congensis
Kaksiosainen nimi
 Afropavo congensis  Chapin, 1936 
Katso myös
   Kongonriikinkukko Wikispeciesissä   Kongonriikinkukko Commonsissa 
Infobox OKNimi-testi OKIUCN-testi OK: 
Kongonriikinkukko (Afropavo congensis) on afrikkalainen, huonosti tunnettu lintulaji. Sen kuvasi James Chapin vuonna 1936. Kongoriikinkukko elää Kongo-joen valuma-alueella Kongon demokraattisessa tasavallassa. Ulkonäöltään sekä koiras että naaras muistuttavat nuoria aasialaisia riikinkukkoja.
Turkkilainen viittomakieli

| Turkkilainen viittomakieli |
| --- | --- |
Muu nimi:  Türk İşaret Dili
Tiedot
Alue:   Turkki
Ajoitus:  1800-luvulta alkaen
Sija:  ei 100 suurimman joukossa
Kielitieteellinen luokitus
Kielikunta:  viittomakielet
ISO 639-3:  tsm
 Ohje 
Turkkilainen viittomakieli (turk. Türk İşaret Dili) on Turkissa pääsääntöisesti kuurojen käyttämä viittomakieli.
Kielen ei katsota olevan uhanalainen.
Osmanien valtakunnan aikana viittomakielen käyttö oli suosittua hovissa 1400–1600 -luvuilla, ja tämän viittomakielen hallitsevia henkilöitä kutsuttiin termillä "kieletön" (turk. dilsiz). Tällä hovissa käytetyllä viittomakielellä ja nykyisellä turkkilaisella viittomakielellä ei ole todistettua yhteyttä, koska nykyisen viittomakielen katsottiin alkaa kehittyneen kuurojen kouluissa 1800-luvulla. Ensimmäinen kuulovammaisille tarkoitettu koulu aukesi Konstantinopoliin vuonna 1902 sulttaani Abd-ul-Hamid II:n käskystä.
Vuonna 2016 kaksi turkkilaista professoria, Ahmet Faruk Aslan ja Ozer Celik, alkoivat kehittää tietokoneohjelmaa, joka tulkkaa mm. verkkosivuja ja pdf-tiedostoja viittomakielelle. Ohjelma julkaistiin vuonna 2020, jolloin Celik kertoi, että tulevaisuudessa on tarkoitus julkaista myös ohjelma, jonka avulla viittomakieltä voitaisiin kääntää turkinkieliseksi tekstiksi.
Turkkilaisen viittomakielen päivää vietetään vuosittain 7. kesäkuuta. Tämä sai alkunsa vuonna 2007, kun tuolla päivämäärällä Turkin kieliyhdistys järjesteti työpajan, jossa turkkilaiselle viittomakielelle luotiin standartoidut sormiaakkoset useiden eri viittomakieltä käyttävän koulun omista sormiaakkosversioista.
Tupla-karate juustolla

| Tupla-karate juustolla> Wheels on Meals |
| --- | --- |
Ohjaaja:  Sammo Hung
Käsikirjoittaja:  Edward Tang Gwing-Gai Lee
Tuottaja:  Leonard Ho Raymond Chow
Säveltäjä:  Chris Babida Siu-Lam Tang
Kuvaaja:  Arthur Wong Yiu-Tsou Cheung Francisco Riba
Leikkaaja:  Peter Cheung
Valmistustiedot
Valmistusmaa:  Hongkong
Tuotantoyhtiö:  Orange Sky Golden Harvest
Levittäjä:  Orange Sky Golden Harvest Netflix Amazon Video
Kesto:  104 minuuttia 100 minuuttia
Alkuperäiskieli:  Yue-kieli
Aiheesta muualla
IMDb
Elonet
AllMovie
Infobox OKNimi-testi OK: 
Tupla-karate juustolla, myös nimellä Lohikäärmeet vauhdissa (engl. Wheels on Meals, Japanissa nimellä Spartan X) on vuonna 1984 ensi-iltansa saanut elokuva, jonka ohjasi Sammo Hung. Elokuvan pääosassa ovat Jackie Chan, Sammo Hung ja Yuen Biao. Elokuva sai vuonna 1985 jatko-osan First Mission.
Juoni

Thomas (Jackie Chan) ja David (Yuen Biao) ovat serkukset, jotka kuljettavat pakettiautolla pikaruokaa Barcelonassa. Ruoan toimittaa Thomas, joka ryntää ympäri aukiota rullalaudalla. Pyöräjengin häätämisen jälkeen he jatkavat liiketoimintaa normaalisti.
He menevät vierailulle mielisairaalaan, sillä Davidin isä on siellä ja törmäävät Sylviaan joka on Davidin isän tyttöystävä. Thomas kannustaa Davidia pyytämään tätä treffeille.
Myöhemmin pakettiautolla jolla ruokaa tarjoillaan Thomas törmää Sylviaan joka esittää olevansa prostituoitu. Oikeasti Sylvia on kuitenkin taskuvaras ja ryöstää miehen makuuhuoneessa ja juoksee pakettiautolle.
Sekä Thomas että David ovat ihastuneet häneen. Mutta annettuaan tämän pysyä näiden asunnossa sinä yönä he heräävät ja huomaavat että heidän rahansa ovat kadonneet. Seuraavana päivänä he törmäävät Mobyyn (Sammo Hung), kömpelöön yksityisetsivään, joka seuraa myös Sylviaa. Myöhemmin he tajuavat, että rikollisjengi yrittää ryöstää Sylvian. David, Thomas ja Moby voittavat rikolliset itämaisella taistelulla. Lopussa Sylvia etsii kesätyötä ja Moby pyytää heitä liittymään yksityisetsiviin. Thomas ja David kieltäytyvät.
Kommellusten ketjukauppa

| Kommellusten ketjukauppa> Tit for Tat |
| --- | --- |

Ohjaaja:  Charley Rogers
Käsikirjoittaja:   Stan Laurel  Frank Tashlin 
Tuottaja:  Hal Roach
Säveltäjä:  Leroy Shield
Kuvaaja:  Art Lloyd
Leikkaaja:  Bert Jordan
Pääosat:   Stan Laurel  Oliver Hardy  Mae Busch  Charlie Hall 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   1935-01-055. tammikuuta 1935 (Yhdysvallat)  
Kesto:  19 minuuttia
Alkuperäiskieli:  englanti
Edeltäjä:  The Live Ghost (1934)
Seuraaja:  Mustasukkaisuutta (1935)
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Kommellusten ketjukauppa (engl. Tit for Tat) on vuonna 1935 valmistunut Laurel & Hardy-lyhytelokuva. Kommellusten ketjukauppa on jatko-osa vuonna 1934 valmistuneelle Kämppäkaverin kihdille (engl. Them Thar Hills). Molemmat ohjasi Charley Rogers.
Juoni

Stan ja Ollie ovat avanneet oman sähköliikkeen, ja ystävällisyyden eleenä päättävät käydä tervehtimässä vastapäisen ruokaliikkeen yrittäjiä. Silloin paljastuu, että ruokakauppaa pitävä Hallin pariskunta (Charlie Hall ja Mae Busch) on kaksikolle entuudestaan tuttu heidän kärhämöityä keskenään vuoristossa elokuvassa Kämppäkaverin kihti. Stan ja Ollie yrittävät tarjota sovinnon kättä, mutta sopu raukeaa herra Hallin luullessa Ollien pettävän häntä vaimonsa kanssa. Ilmiriita syntyy ja tästä seuraa varsinainen koston kierre, jolloin he alkavat järjestelmällisesti tuhoamaan toistensa liikkeitä.
Roolit

| 0 | 1 | 2 |
| --- | --- | --- |
|  Stan Laurel  | … |  Stan   |
|  Oliver Hardy  | … |  Ollie   |
|  Mae Busch  | … |  rouva Hall   |
|  Charlie Hall  | … |  herra Hall   |
|  James C. Morton  | … |  konstaapeli   |
|  Bobby Dunn  | … |  myymälävaras   |
|  Baldwin Cooke  | … |  asiakas   |
|  Viola Richard  | … |  ohikulkija   |
|  Jack Hill  | … |  ohikulkija   |
Aiheesta muualla

Kommellusten ketjukauppa Internet Movie Databasessa (englanniksi)
Tuomo Mäkelä (suunnistaja)

Tuomo Mäkelä (s. 14. syyskuuta 1981) on suomalainen suunnistaja. Nykyään hän keskittyy pääasiassa sprinttisuunnistukseen. Seuratasolla hän edustaa Angelniemen Ankkuria.
Mäkelä osallistui ensimmäisiin arvokisoihinsa Falunin EM-kilpailuissa toukokuussa 2012 ja sijoittui sprintissä 30:nneksi. Kesäkuussa hän voitti Mårten Boströmin kanssa jaetun sprintin Suomen mestaruuden. Lausannen MM-kilpailuissa 2012 hän sijoittui sprintissä kuudenneksi. Kauden lopulla Mäkelä palkittiin Mika Kuisman muistopalkinnolla. Toukokuussa 2013 hän voitti sprintin Suomen mestaruuden sekunnin erolla Mårten Boströmiin. Sotkamon MM-kilpailuissa 2013 Mäkelä sijoittui sprintissä 15:nneksi.
Aiheesta muualla

Tuomo Mäkelän kotisivut
Thomas Edward Flynn

Thomas Edward Flynn (6. tammikuuta 1880 Portsmouth – 4. marraskuuta 1961) oli brittiläinen roomalaiskatolinen piispa. Hänet vihittiin papiksi 13. kesäkuuta 1908 ja nimitettiin Lancasterin hiippakunnan johtoon 12. kesäkuuta 1939. Piispaksi vihkiminen seurasi 24. heinäkuuta. Pääkonsekraattorina toimi William Godfrey, jota avustivat Edward Myers ja Joseph McCormack.
Flynn kuoli 81-vuotiaana virassa.
Thomas Ebert

| Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Maa:   Tanska> Miesten soutu. |
| --- | --- | --- | --- |
|  Kultaa | Ateena 2004 | kevyt nelonen |  |
|  Kultaa | Peking 2008 | kevyt nelonen |  |
|  Pronssia | Sydney 2000 | kevyt nelonen |  |
| Soudun maailmanmestaruuskilpailut  | Soudun maailmanmestaruuskilpailut  | Soudun maailmanmestaruuskilpailut  |  |
|  Kultaa | Aiguebelette 1997 | kevyt nelonen |  |
|  Kultaa | Köln 1998 | kevyt nelonen |  |
|  Kultaa | St. Catharines 1999 | kevyt nelonen |  |
|  Kultaa | Sevilla 2002 | kevyt nelonen |  |
|  Kultaa | Milano 2003 | kevyt nelonen |  |
|  Kultaa | Gifu 2005 | kevyt kaksikko |  |
|  Hopeaa | Tampere 1995 | kevyt kaksikko |  |
|  Hopeaa | Luzern 2001 | kevyt nelonen |  |
Thomas Ebert (s. 23. heinäkuuta 1973 Roskilde) on tanskalainen soudun kaksinkertainen olympiavoittaja.
Ebert kuului olympiakultaa voittaneeseen Tanskan kevyen nelosen venekuntaan Ateenassa 2004 ja Pekingissä 2008 sekä pronssimiehistöön Sydneyssä 2000. Hän voitti maailmanmestaruuden kevyessä nelosessa Aiguebelettessa 1997, Kölnissä 1998, St. Catharinesissa 1999, Sevillassa 2002 ja Milanossa 2003 sekä kevyessä kaksikossa Gifussa 2005. MM-hopeaa hän saavutti kevyessä kaksikossa Tampereella 1995 ja kevyessä nelosessa Luzernissa 2001.
Ebert on pituudeltaan 184 cm ja koulutukseltaan insinööri.
Kongonparatiisimonarkki

| Kongonparatiisimonarkki |
| --- | --- |
 Kongonparatiisimonarkki ylinnä
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Paratiisimonarkit Terpsiphone
Laji::  bedfordi
Kaksiosainen nimi
 Terpsiphone bedfordi  (Ogilvie-Grant, 1907) 
Katso myös
   Kongonparatiisimonarkki Wikispeciesissä  
Infobox OKNimi-testi OKIUCN-testi OK: 
Kongonparatiisimonarkki (Terpsiphone bedfordi) on monarkkien heimoon kuuluva varpuslintu.
Levinneisyys

Kongonparatiisimonarkkia tavataan Kongon demokraattisessa tasavallassa kahdessa erillisessä populaatiossa. Laji on luokiteltu elinvoimaiseksi.
Winnipeg James Armstrong Richardsonin kansainvälinen lentoasema

Winnipeg James Armstrong Richardson International Airport (IATA: YWG, ICAO: CYWG) on kansainvälinen lentoasema Kanadassa, Manitoban provinssissa, Winnipegin kaupungissa. Lentoasema on yksi Kanadan vilkkaimmista matkustajamääräällä mitattuna, yli 3,5 miljoonaa matkustajaa kulki aseman kautta (2007). Asema on myös yksi Air Canada Jazzin ja WestJetin solmukohteita.
Historia

Lentokenttä avattiin liikenteelle 1928 ja nimettiin kuuluisan manitobalaisen lentäjäpioneerin, kapteeni Fred J. Stevensonin mukaan, Stevenson Aerodromeksi (Stevenson Field). Lentokenttä oli Kanadan ensimmäinen kansainvälinen lentoasema. Vuonna 1958 Canadian Department of Transport nimesi kentän Winnipeg International Airportiksi.
Nykyinen terminaalirakennus valmistui vuonna 1964. Terminaalirakennuksen suunnitteli arkkitehtitoimisto "Green Blankstein Russell and Associates" (myöhemmin "GBR Associates and Stantec Limited"). Terminaalia laajennettiin vuonna 1984, laajennuksesta vastasi arkkitehtitoimisto "IKOY". Vuonna 1998 terminaalia vastapäätä rakennettiin hotelli. Terminaalirakennus on suunniteltu "International Style" -tyylin mukaisesti.
10. joulukuuta 2006 Kanadan liikenneministeri Lawrence Cannon nimesi lentoaseman kuuluisan lentokoneteollisuudessa vaikuttaneen liikemiehen James Armstrong Richardson vanhemman mukaan.
Lentoaseman perusparannus

Lentoasemalla aloitettiin vuoden 2007 kevällä suurimittainen perusparannus. Asemalle rakennetaan arkkitehti César Pellin suunnittelema uusi terminaalirakennus, terminaalirakennuksen ensimmäinen vaihe on suunnitelmien mukaan määrä valmistua vuoden 2010 aikana. Uuden terminaalin toivotaan tuovan kentälle entistä suurempia koneita, kuten Boeing 747 ja Airbus A380. Vanhan terminaalirakennuksen kohtalosta ei ole vielä tehty lopullista päätöstä, mutta tämänhetkisten suunnitelmien mukaan terminaali puretaan ja paikalle rakennetaan uusi monikäyttörakennus jonka suurimpana vuokralaisena toimisi "Western Canada Aviation Museum". Uuden terminaalin viereen valmistui elokuussa 2006 uusi pysäköintitalo, jossa on tilaa 1 559 ajoneuvolle. Peruskorjauksesta johtuen kolmas kiitotie (07/25, 1 400 m) on toistaiseksi suljettu.
Aseman alueelle on myös rakenteilla uusi kaukoliikenteen linja-auto terminaali ja Kanadan postin lajittelukeskus . Suunnitelmissa on myös varaukset luksus hotellille, toimistorakennukselle ja myöhemmin toteuttaville uusille kiitoteille.
Lentoyhtiöt ja kohteet

Pienemmät lentoyhtiöt Bearskin Airlinesiä ja Calm Airia lukuun ottamatta käyttävät Perimeter Airlinesin, Keewatin/Kivalliqin ja muita pienempiä terminaalirakennuksia. Suuremmat lentoyhtiöt käyttävät lentoaseman pääterminaalia.
Lentoyhtiöt ja kohteet > Pääterminaali

| Lentoyhtiö | Kohteet |
| --- | --- |
Air Canada: Calgary, Cancún (kausittainen), Montego Bay (kausittainen), Montreal, Ottawa (kausittainen), Punta Cana (kausittainen), Toronto-Pearson, Vancouver
Air Canada Jazz: Calgary, Edmonton, Montreal, Ottawa, Regina, Saskatoon, Thunder Bay, Toronto-Pearson, Vancouver
Air Transat: Calgary, Cancún
Bearskin Airlines: Dryden, Flin Flon, Fort Frances, Kenora, Lynn Lake, Red Lake, Sioux Lookout, The Pas, Thunder Bay
Calm Air: Arviat, Baker Lake, Churchill, Flin Flon, Gillam, Rankin Inlet, The Pas, Thompson, Whale Cove, Chesterfield Inlet, Coral Harbour, Repulse Bay
First Air: Rankin Inlet
Northwest Airlines: Minneapolis/St. Paul
Northwest Airlink, Mesaba Airlinesin kalustolla: Detroit (kausittainen), Minneapolis/St. Paul
Skyservice: Bahias de Huatulco, Cancún, Holguin, Mazatlan, Puerto Plata, Puerto Vallarta, Punta Cana, Varadero (kausittainen)
Sunwing Airlines: Cozumel, Holguin, Punta Cana, Santa Clara, Toronto-Pearson, Varadero, Vancouver (kausittainen)
Sunwing Airlines, Aeromexicon kalustolla: Cancún (kausittainen)
United Express, Skywest Airlinesin kalustolla: Chicago-O'Hare, Denver
WestJet: Calgary, Cancun (kausittainen), Edmonton, Hamilton, Las Vegas, London (ON), Mazatlan (kausittainen), Montréal, Ottawa, Phoenix (kausittainen), Orlando (kausittainen), Puerto Vallarta (kausittainen), Thunder Bay, Toronto-Pearson, Vancouver
Lentoyhtiöt ja kohteet > Perimeter/Calm Air terminaali

| Lentoyhtiö | Kohteet |
| --- | --- |
Perimeter Aviation: Berens River, Brandon, Brochet, Cross Lake, Dauphin, Garden Hill, Gods Lake Narrow, Gods River, Lac Brochet, Lynn Lake, Norway House, Oxford House, Pikangikum, Red Sucker Lake, Sandy Lake, St. Theresas Point, Shamattawa, South Indian Lake, Tadoule Lake, Thompson, York Landing
Lentoyhtiöt ja kohteet > Keewatin/Kivalliqin terminaali

| Lentoyhtiö | Kohteet |
| --- | --- |
Kivalliq Air: Chesterfield Inlet, Churchill, Coral Harbour, Rankin Inlet, Repulse Bay, Whale Cove
SkyNorth: tilauslentoja
Lentoyhtiöt ja kohteet > Esso Avitat/Shell Aerocentre terminaali

| Lentoyhtiö | Kohteet |
| --- | --- |
Air West Aviation: tilauslentoja
Execaire: tilauslentoja
Fast Air: tilauslentoja
Keystone Air Service: Dauphin, Swan River, tilauslentoja
Nolinor Aviation: tilauslentoja
Northway Aviation: tilauslentoja
Aiheesta muualla

Kuvia tai muita tiedostoja aiheesta Winnipeg James Armstrong Richardsonin kansainvälinen lentoasema Wikimedia Commonsissa